ভোক্তা অধিকার সংরক্ষণ অধিদপ্তর মৌলভীবাজার কার্যালয় সূত্রে জানা যায়, কমলগঞ্জ উপজেলার বিভিন্ন স্থানে অভিযান চালিয়ে অস্বাস্থ্যকর পরিবেশে খাদ্যপন্য তৈরি করা, মেয়াদ উত্তীর্ণ ঔষধ বিক্রি করা, যথাযথ কর্তৃপক্ষের কাছ থেকে লাইসেন্স না নেওয়াসহ বিভিন্ন অপরাধে মেসার্স চৌধুরী এন্টারপ্রাইজকে ৩ হাজার টাকা, প্রভাতী ফার্মেসীকে ২ হাজার টাকা, ভাই ভাই রেষ্টুরেন্টকে ১ হাজার ৫ শত টাকাসহ তিনটি প্রতিষ্ঠানকে মোট ৬ হাজার ৫ শত টাকা জরিমানা আরোপ ও তা আদায় করা হয়। এ সময় সহযোগীতায় ছিলেন কমলগঞ্জ উপজেলার উপজেলা প্রাণী সম্পদ কর্মকর্তা আব্দুল হাই ও কমলগঞ্জ থানা পুলিশ। ভোক্তা অধিকার সংরক্ষণ অধিদপ্তর মৌলভীবাজার জেলা কার্যালয়ের সহকারী পরিচালক মো. আল-আমিন অভিযানের সত্যতা নিশ্চিত করেন।